Gandia reflexiona sobre el risc d'inundacions i la restauració del paisatge fluvial
26 febrer 2025

## Gandia reflexiona sobre el risc d'inundacions i la restauració del paisatge fluvial26 febrer 2025Última actualització: 26 febrer 2025

![](../gestion/img/6f445e99a8af7538caf68f3476bbc2200ead51ef3d875ea320dca28cd8efb1ad.jpg)  
  

La primera tinenta d’Alcaldia i regidora de Medi ambient, sostenibilitat i emergència climàtica, **Alícia Izquierdo**, acompanyada del tècnic responsable del Projecte de renaturalització i mitigació dels efectes de les inundacions en el Barranc de Beniopa, **Benjamí Pérez**, ha presentat aquest matí "Gandia fluvial", les Jornades sobre inundacions i restauració del paisatge fluvial, que tindran lloc del 5 al 7 de març de 2025.  
Com ha explicat Izquierdo, la iniciativa de realitzar aquestes jornades parteix de l’Ajuntament de Gandia i la Fundació Biodiversitat del Ministeri per a la Transició Ecològica i el Repte Demogràfic (MITECO) en el marc del Pla de Recuperació, Transformació i Resiliència (PRTR), finançat per la Unió Europea – NextGeneration EU. Amb tres objectius fonamentals: _«A__bans de la DANA ja vam començar a obrir el debat per parlar_ _justament d'inundacions, de renaturalització i de territori._ _I_ _com l'acció humana acaba moltes vegades modificant i configurant un territori que després és una trampa per a nosaltres mateix. Jo crec que és interessant poder tindre jornades amb un alt nivell o amb una presència de persones amb molt alt nivell tècnic i professional._ _Així, el primer objectiu és i__nformar i sensibilitzar sobre la problemàtica de les inundacions, així com del paper que juga i pot jugar l’urbanisme i l’ordenació territorial com a agreujants o mitigadors dels seus efectes»_.  
En segon lloc, donar a conéixer la restauració fluvial a la població en general, però especialment a tècnics de diferents àmbits, així com a professionals relacionats amb la gestió del medi natural i el territori. _«Tot això amb la finalitat de promoure la restauració fluvial com a mesura de resposta davant del risc d’inundació, posant un especial èmfasi en la bioenginyeria i en les solucions basades en la natura._ _I en aquest sentit posarem com a exemple el projecte del Barranc de Beniopa»_.  
Finalment, servir com a punt de trobada dels diferents projectes finançats per la Fundació Biodiversitat per al foment d’actuacions dirigides a la restauració d’ecosistemes fluvials i a la reducció del risc d’inundació en els entorns urbans espanyols a través de solucions basades en la natura. _«Tot això amb l’objectiu de compartir experiències, problemàtiques i resultats comuns, així com donar-los visibilitat»_.

Per la seua banda, Pérez ha valorat el prestigi dels ponents, com ara el primer, _«__que_ _és tot un pioner, el doctor Francesc Sabater, de la Universitat de Barcelona, que coneix molt bé com prevenir inundacions i com gestionar el risc d'inundació. Coneix molt bé la dinàmica fluvial, la dinàmica hidràulica._ _I_ _tornar el riu a les se__u__es condicions naturals o_ _amb_ _solucions basades en la natura»_.

També hi ha especialistes molt destacats, com Paula Sangalli, _«una gran pionera també de les tècniques de bio__e__ng__i__n__y__eria»_ o Daniel Arizpe, un dels grans motors del Centre d'Investigacions Forestals de l'Ajuntament de Barcelona...

[Programa](https://gandiafluvial.org/)

[Twittear](https://twitter.com/share)